|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

Αρ. Πρωτ.: 1333 Αθήνα, 8/11/2016

**ΔΕΛΤΙΟ ΤΥΠΟΥ**

Το Εργατικό Κέντρο Αθήνας εκφράζει τη συμπαράστασή του στους συναδέλφους εργαζομένους του ξενοδοχείου Αστήρ Γλυφάδας Βουλιαγμένης, που πραγματοποιούν 24ωρη απεργία την Τρίτη 8 Νοεμβρίου, εν όψει της διακοπής λειτουργίας του συγκροτήματος του Αστέρα Βουλιαγμένης. Η απαράδεκτη στάση των επενδυτών, οι οποίοι δεν δεσμεύονται για τη διασφάλιση των εργαζομένων κατά τη διάρκεια των 18 μηνών που θα διαρκέσει η ανακαίνιση του ξενοδοχείου, εντείνει την ανασφάλεια του προσωπικού αφού 1.000 εργαζόμενοι αφήνονται στην τύχη τους.

Απαιτούμε από το Υπουργείο Εργασίας να επέμβει άμεσα και να κινήσει τις απαραίτητες διαδικασίες προκειμένου να διασφαλιστούν οι θέσεις εργασίας εκατοντάδων οικογενειών.

Το ΕΚΑ θα στηρίξει με κάθε νόμιμο τρόπο τους δίκαιους αγώνες των συναδέλφων εργαζομένων του Αστέρα Βουλιαγμένης.

**Το Δ.Σ.**